Ο Γαλλοπρωσικός Πόλεμος του 1870-1871 και ο αντίκτυπός του στην Ελλάδα
Creators: name: Αμανατίδης, Χρήστος Ιωάννη
Publisher: name: Aristotle University of Thessaloniki
Year: 2023
Subjects: Γαλλοπρωσικός Πόλεμος
Έλληνες εθελοντές
Ελληνικός Τύπος
Franco-Prussian War
Greek volunteers
Greek Press

description: Βασικός στόχος της παρούσας εργασίας είναι να διερευνηθεί ο τρόπος με τον οποίο η Ελλάδα συνδέθηκε με το Γαλλοπρωσικό Πόλεμο και να απαντηθεί το ερώτημα αν και κατά πόσο ο πόλεμος αυτός επηρέασε την ελληνική κοινωνία. Ακόμα, επιχειρεί να απαντήσει σε ερωτήματα που αφορούν την επίσημη στάση της Ελλάδας στην προαναφερθείσα σύρραξη, την ευθυγράμμιση ή μη κοινής γνώμης και ελληνικού κράτους στο θέμα αυτό, το κοινωνικό/πολιτικό υπόβαθρο και τη δράση των Ελλήνων που συμμετείχαν εθελοντικά στο πλευρό τόσο των Γάλλων όσο και των Πρώσων και τέλος την αντιμετώπιση που έχαιρε ο Γαλλοπρωσικός Πόλεμος από τον ελληνικό Τύπο. Πρώτα κάναμε μια εισαγωγή στην οποία επιχειρούσαμε να εξοικειώσουμε τον αναγνώστη με το ιστορικό πλαίσιο, στο οποίο εντάσσεται η εργασία. Στο πρώτο κεφάλαιο, μέσω των αρχείων του ελληνικού Υπουργείου Εξωτερικών και της σχετικής βιβλιογραφίας, εξετάστηκαν οι συνθήκες διαμόρφωσης της ελληνικής εξωτερικής πολιτικής, η επίσημη στάση του ελληνικού κράτους στο Γαλλοπρωσικό Πόλεμο, αλλά και πώς οι Μεγάλες Δυνάμεις της εποχής (Μεγάλη Βρετανία, Ρωσία) αντιμετώπισαν την Ελλάδα σε «απάντηση» εκείνης της στάσης της. Το δεύτερο κεφάλαιο στράφηκε στους Έλληνες εθελοντές που συμμετείχαν στον Γαλλοπρωσικό Πόλεμο. Σε ανθρώπους που για διάφορους λόγους έλαβαν μέρος στις πολεμικές επιχειρήσεις, στο πλευρό τόσο των Γάλλων όσο και των Πρώσων. Μέσω αυτού του κεφαλαίου, έγινε μια προσπάθεια εξοικείωσης του αναγνώστη με το κοινωνικό και πολιτικό υπόβαθρο των Ελλήνων εθελοντών, τη δράση τους στο πεδίο της μάχης, καθώς και τον τρόπο που αυτοί αντιμετωπίστηκαν όταν επέστρεψαν στην Ελλάδα. Το τρίτο και τελευταίο κεφάλαιο αφορά την κάλυψη του Γαλλοπρωσικού Πολέμου από τις ελληνικές εφημερίδες. Εστιάζει, κατά κύριο λόγο, στην απήχηση που είχε αυτό το ζήτημα στον ελληνικό Τύπο επιχειρώντας να ανιχνεύσει κατά πόσο η προβολή των γεγονότων από τις στήλες των ελληνικών εφημερίδων επηρέασε και σε ποιο βαθμό το αναγνωστικό κοινό (κυρίως την πνευματική ελίτ της εποχής).
description: The main objective of this project is to investigate the way in which Greece was connected to the Franco-Prussian War and to answer the question of whether and to what extent this war affected Greek society. Furthermore, it attempts to answer questions regarding the official position of Greece in the aforementioned conflict, the degree of alignment the Greek citizens and the Greek state had on that particular issue, the social/political background and the performance of the Greeks who fought voluntarily on the side of both the French and the Prussians and finally the way the Franco-Prussian War was received by the Greek Press. First we made an introduction in which we attempted to acquaint the reader with the historical context in which this project is embedded. In the first chapter, through the archives of the Greek Ministry of Foreign Affairs and the relevant literature, the investigation was turned towards the conditions under which the Greek foreign policy was formed, the official attitude of the Greek state in the Franco-Prussian War, but also how the Great Powers of the time (Great Britain, Russia) faced Greece in "response" to that attitude. The second chapter turned towards the Greek volunteers who participated in the Franco-Prussian War. To the people who for various reasons partook in the war, on the side of both the French and the Prussians. Through this chapter, an attempt was made to acquaint the reader with the social and political background of the Greek volunteers, their tenure on the battlefield, as well as the way they were treated when they returned to Greece. The third and last chapter regards the coverage of the Franco-Prussian War by the Greek newspapers. It focuses, primarily, on the impact this issue had in the Greek Press, attempting to detect to what extent the promotion of the events from the columns of Greek newspapers influenced the readership (mainly the intellectual elite of the time) and to what extent.